La Amistad (itsasontzia)

La Amistad (Adiskidetasuna) Espainiako merkataritza-goleta izan zen. 1839ko uztailaren 2an, ontzia Kubako kostaldearen aurrean zegoela, barruan zeuden esklaboen matxinada eragin zuten.

 Gertakizunak 
1839ko uztailaren 2an, Kuban esklabo moduan saltzeko zeramatzaten 53 afrikar matxinatu ziren La Amistad itsasontzian. Kapitaina eta hainbat marinel hiltzea lortu zuten (kapitaina eta sukaldaria tartean), eta gainerakoak behartu zituzten ontzia Afrikara bidean jartzera. Kargamenduaren jabeek, Pedro Montez eta José Ruiz, ez zituzten hil, hauek Sierra Leonara itzuliko zirela agindu baitzieten. Marinelek, ordea, engainatu eta AEBetako kostara eraman zituzten.

Herrialde horretan esklabotza legezkoa izan arren, esklaboen inportazioa debekatua zegoen. Beraz, afrikar bahituek jaioterrira itzuli ahal izan zuten 1842an, AEBetako Auzitegi Gorenak beren jaioterritik inor bahitu eta garraiatzea legez kanpokotzat jo eta bi urtera.https://www.argia.eus/efemerideen-kanala/kuban-esklabo-moduan-saltzeko-zeramatzaten-53-afrikar-matxinatu-ziren-la-amistad-itsasontzian

Joshep Cinqué, Sierra Leonako gizona matxinatuen burua izan zen. Cinqué nekazaria zen, ezkondua eta seme-alabaduna. Esklaboen nazioarteko salmenta debekatzen zuten itunak hautsiz, Cinqué harrapatu eta portugaldarrei saldu zitzaien. Kubara eraman zuten eta han Pedro Montez eta José Ruiz espainiarrei saldu zieten.https://www.historia.com/magazine/joseph-cinque-cabecilla-la-revuelta-esclavos-del-barco-espanol-la-amistad/

 Zineman 
Esklabo horien epopeia 1997an eraman zuen zinemara Steven Spielbergek Amistad filmean.http://www.imdb.com/title/tt0118607/

 Erreferentziak 

 Kanpo estekak 
 :Matxinada Encyclopaedia Britannican.

Kategoria:Esklabo matxinadak
Kategoria:Goletak
Kategoria:1839 Ameriketako Estatu Batuetan
Kategoria:1839ko gatazkak
Kategoria:Abolizionismoa